OzLabs/hebrew-wiki-articles huggingface dataset:
ביירון סקוט

ביירון אנטון סקוט (באנגלית: Byron Anton Scott; נולד ב-28 במרץ 1961 באוגדן, יוטה) הוא כדורסלן עבר בליגת ה-NBA ומאמן כדורסל אמריקני. סקוט שיחק בעמדת הקלע ונודע בעת משחקו בעיקר בזכות תקופתו במדי הלוס אנג'לס לייקרס עמה זכה ב-3 אליפויות NBA.

נבחר על ידי קבוצת הסן דייגו קליפרס במקום ה-4 הכללי בדראפט, הועבר בעסקה עם לוס אנג'לס לייקרס בשנת 1984 תמורת השחקן נורם ניקסון. במהלך הקריירה שלו כשחקן שיחק, מלבד בלייקרס, גם באינדיאנה פייסרס, בוונקובר גריזליז ובקבוצה היוונית פנאתינייקוס. סקוט היה שחקן מפתח במהלך התקופה בה שיחקו מג'יק ג'ונסון, כרים עבדול-ג'באר וג'יימס וורת'י, ושיחק איתם בחמישייה הפותחת של הלייקרס, כאשר בעונות , ו- הקבוצה זכתה באליפות ה-NBA. בעונתו האחרונה כשחקן חזר ללייקרס ושימש כ"מדריך רוחני" לשחקנים המובילים של הקבוצה באותו זמן - קובי בראיינט ושאקיל אוניל. בכל תקופתו כשחקן נודע ביכולותיו הטובות כאחד מהקלעים הטבעיים הטובים ב-NBA.

ביירון סקוט החל את קריירת האימון שלו בעונת כשמונה למאמן ניו ג'רזי נטס, אותה הוביל פעמיים לגמר ה-NBA בעונות ו-, אך הפסיד בגמר (ב-2002 ללוס אנג'לס לייקרס בתוצאה 4-0, וב-2003 לסן אנטוניו ספרס בתוצאה 4-2).

בין השנים 2009-2004 אימן סקוט את ניו אורלינס הורנטס, ובעונת החל לאמן את קבוצת קליבלנד קאבלירס, כשהחליף בתפקיד את טים פלויד. ב-18 באפריל 2013 פוטר סקוט מאימון קליבלנד, וזאת לאור התוצאות המאכזבות.

לאחר שהעביר את עונת 2013/2014 כפרשן בטלוויזיה מונה סקוט בקיץ 2014 למאמן לוס אנג'לס לייקרס. לאחר שנתיים בהן העמידה הקבוצה מאזן מצטבר שלילי 38-126 (23.2%) פוטר סקוט מתפקיד מאמן הלייקרס.

==קישורים חיצוניים==

* [http://www.basketball-reference.com/players/s/scottby01.html הסטטיסטיקה של ביירון סקוט כשחקן]
* [http://www.basketball-reference.com/coaches/scottby01c.html הסטטיסטיקה של ביירון סקוט כמאמן]

==הערות שוליים==

קטגוריה:פרשני כדורסל אמריקאים
קטגוריה:כדורסלני אינדיאנה פייסרס
קטגוריה:כדורסלני ונקובר גריזליס
קטגוריה:כדורסלני לוס אנג'לס לייקרס
קטגוריה:מאמני כדורסל אמריקאים
קטגוריה:כדורסלני פנאתינאיקוס
קטגוריה:מאמני קליבלנד קאבלירס
קטגוריה:מאמני ניו ג'רזי נטס
קטגוריה:מאמני לוס אנג'לס לייקרס
קטגוריה:כדורסלני אוניברסיטת המדינה של אריזונה
קטגוריה:מאמני משחק האולסטאר של ה-NBA
קטגוריה:זוכי פרס מאמן השנה ב-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מאמני ניו אורלינס הורנטס
קטגוריה:בחירות דראפט של סן דייגו קליפרס
קטגוריה:יוטה: כדורסלנים
קטגוריה:אמריקאים שנולדו ב-1961
רובטו

רובטו בתווים, מתוך [[רפסודיה לפסנתר של בלה בארטוק]]
רובטו (או טמפו רובטו; Tempo Rubato, מאיטלקית: זמן גנוב) מתן חופש אקספרסיבי לשינויים קלים בקצב הנגינה על ידי האטה ואז האצה של קצב הנגינה לפי ראות עיניו של הנגן או המנצח, ולצורך הגברת המתח והעניין המוזיקלי. כלומר, הכנסת שינויים באורכם של צלילים, שלא לפי הכתוב בתווים. לרוב נהוג שנגינת רובטו אינה משנה את אורכם של פרקים או חלקים ביצירה.

==קישורים חיצוניים==

* 

קטגוריה:תאוריית המוזיקה
קטגוריה:קצב
קטגוריה:מילים וביטויים באיטלקית
פיוס החמישי

פיוס החמישי (בלטינית: Pius V; 1504–1572), היה האפיפיור משנת 1566 עד מותו בשנת 1572. קדוש של הכנסייה הקתולית.

== אודותיו ==
שמו החילוני מלידה היה אנטוניו גיסליירי (Antonio Ghislieri), ומאז הצטרף במסדר הדומיניקני שנת 1518 כונה מיכאלה גיסליירי (Michele Ghislieri).

פיוס החמישי היה דמות מפתח בקונטרה-רפורמציה, ישב בראש המושב השלישי של ועידת טרנט (בשנים 1562-1563) שהגדירה את הנוסח התקני של הסקרמנטים בפולחן הלטיני. עוד כחשמן היה אחד הבולטים שפעלו נגד נפוטיזם בכנסייה, שהתבטא בניסיון למינוי קרוב משפחה קטין של האפיפיור הקודם, פיוס הרביעי לחשמן.

ב-1570 פרסם את הבולה Regnans in Excelsis, שנידתה את אליזבת הראשונה, מלכת אנגליה ככופרת.

ב-1571 ארגן ועמד בראש "הליגה הקדושה" שפעלה נגד התפשטות האימפריה העות'מאנית באמצעות צירוף צבאותיהן של מדינת האפיפיור, ממלכת הבסבורג, ספרד, ממלכת נאפולי, ממלכת סיציליה, הרפובליקה של ונציה, הרפובליקה של ג'נובה, הדוכסות הגדולה של טוסקנה ומסדר אבירי מלטה ששיאו הניצחון בקרב לפנטו.

== יחסו ליהודים ==
בשנת 1562, מספר שנים לפני מותו של האפיפיור פיוס הרביעי, הוא ביטל חלק מהגזירות שהוטלו על היהודים. לדוגמה, התיר ליהודים לשוב ולפתוח בנקים ב-16 מרכזים קטנים בנסיכות פארמה ופירנצה שבאיטליה. הזיכיון לפתיחת הבנקים חודש מדי שנה, עד מותו. אך מעליית פיוס החמישי חודשו הגזירות על היהודים.

בשנת ה'שכ"ט-1569, בוצע גירוש יהודי מדינת האפיפיור, בעקבות בולה אפיפיורית בשם "Hebraeorum gens" (תרגום מלטינית: "הגזע היהודי") שהוציא פיוס החמישי:

==קישורים חיצוניים==

* 
* 
* 

קטגוריה:אפיפיורים איטלקים
קטגוריה:דומיניקנים
קטגוריה:הוגי דעות ומנהיגים אנטישמים
קטגוריה:אפיפיורים במאה ה-16
קטגוריה:ילידי 1504
קטגוריה:נפטרים ב-1572
האנק ויליאמס

היראם קינג "האנק" ויליאמס (Hiram King "Hank" Williams; 17 בספטמבר 1923 - 1 בינואר 1953) היה זמר, גיטריסט וכותב שירים בסגנון מוזיקת הקאנטרי. הוא הפך לסמל של מוזיקת הקאנטרי ונחשב לאחד מהזמרים המשפיעים ביותר על מוזיקת הקאנטרי והרוקנרול במאה ה-20. הוא פעל בעיקר בשנות ה-40 והניב מספר רב של קלאסיקות קאנטרי, ביניהן:

I'm So Lonesome I Could Cry שנכנס לרשימת 500 השירים הגדולים בכל הזמנים של הרולינג סטון והוא השיר הישן ביותר ברשימה זו (שנת 1949).
כמו כן השיר Hey Good Looking שהפך להמנון קאנטרי.

הוא נפטר באופן פתאומי בגיל 29 בשנת 1953, בעת שהיה בנסיעה במכוניתו להופעתו הבאה המתוכננת בסיבוב ההופעות, וסיבת המוות אינה ידועה עד היום. בתחילה נטען כי מת מהתקף לב, אך לאחר מכן התחזקה ההשערה שהוא מת ממנת יתר של מורפיום, שהוזרק לו באותו היום בעקבות כאבים שמהם סבל בגבו.
לאחר מותו נמצאו שירים שכתב בשבועות האחרונים לפני מותו הפתאומי. שירים אלו נמצאו על ידי המשטרה ונשתמרו במשך השנים.

בשנת 2011 יצא לזכרו האלבום The Lost Notebooks of Hank Williams.
באלבום זה שרים בוב דילן, ג'ייקוב דילן (בנו של בוב דילן), נורה ג'ונס, שריל קרואו ואחרים את שירים אלו שנשכחו בארכיונים במשך השנים. בשנת 2011 בעת יציאתו הגיע למקום ה-11 במצעד הבילבורד האמריקאי והגיע להצלחה יחסית.

בנו האנק ויליאמס ג'וניור הוא זמר קאנטרי מפורסם בזכות עצמו. נכדו, האנק ויליאמס השלישי, (העונה גם לכינוי האנק 3) המשיך את המסורת המשפחתית והוא זמר קאנטרי המשלב מוטיבים של מוזיקת מטאל ופאנק רוק בשיריו.

== האנק ויליאמס במדיה ==
*במשחק הווידאו Grand Theft Auto: San Andreas ניתן להאזין לשיר Hey Good Lookin' בתחנת הקאנטרי K Rose
*במשחק הווידאו L.A. Noire השיר Move it on over מושמע מדי פעם בתחנת הרדיו K.T.I.
*במשחק הווידאו The Last of Us מושמעים השירים Alone And Forsaken ו-I'll Never Get Out Of This World Alive בסצנת הנסיעה לפיטסבורג, פנסילבניה שבמהלכה אלי (Ellie) נותנת לג'ואל (Joel) קלטת שמע עם שיריו של האנק ויליאמס אותה הוא מנגן במערכת השמע של הטנדר עליו הם נוסעים.
*בסרט הקולנוע "I Saw the Light" הוא מגולם על ידי טום הידלסטון.

== קישורים חיצוניים ==

* 

* 
* 
* 

קטגוריה:זמרים אמריקאים
קטגוריה:זמרי קאנטרי
קטגוריה:מוזיקאים אמריקאים
קטגוריה:גיטריסטים אמריקאים
קטגוריה:זוכי פרס גראמי
קטגוריה:חברי היכל התהילה של הרוק אנד רול
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זוכי פרס פוליצר: ציון לשבח
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1923
קטגוריה:אמריקאים שנפטרו ב-1953
מגדל הגן

מגדל הגן כ[[סמל פאלי]]
מגדל הגן (ידוע גם כמגדל פיבקו) הוא מגדל מגורים הנמצא בקצה הצפון־מערבי של רמת גן. בניית המגדל הסתיימה בשנת 2004. המגדל נמצא בנקודה בולטת מאוד המשקיפה על נתיבי איילון ופארק הירקון. המגדל תוכנן על ידי האדריכל אילן פיבקו והיה ידוע תחילה כ"מגדל פיבקו".

המגדל בן 16 הקומות הוא בגובה 68 מטרים אך כולל רק 20 דירות. הדירות שתוכננו בו הן דירות יוקרה והבניין כולל גם בריכת שחייה, חדר כושר ופונקציות נוספות שנועדו למשוך אליו אוכלוסייה עשירה. המגדל שווק תחת הסיסמה "החיים על פי פיבקו".

המגדל מופיע כמקום משכנו של "תאגיד דאוס" בסדרת הטלוויזיה הישראלית לילדים "דאוס".

== תכנון ובנייה ==
הבניין הוא אחד הבניינים הראשונים שנבנו כמגדל יוקרה בצמוד לנתיבי איילון; אחריו החלו להיבנות מספר מגדלים נוספים, בעיקר בשטח עיריית תל אביב-יפו, המספקים לאוכלוסייה עשירה דירות יוקרה. מיקומו של המגדל נבחר במקרה, לאחר שהזדמנה קרקע "מתה" במקום בו לא הייתה מתוכננת בנייה בצמוד לכביש, והמגרש המקורי שבו תוכנן להקים בניין מגורים אוחד עם הקרקע החדשה והפך לחלק מהגן בו נמצא המגדל. תוכניתו המקורית של האדריכל גם הייתה קישור בין המגדל לים באמצעות סירות שיוכלו לעגון בנחל איילון למרגלות המבנה, אך תוכנית זו לא מומשה.

המגדל בנוי בצורה יוצאת דופן לנוף העירוני בישראל, ואף זכה עם בנייתו לכינויים שונים. ככל הנראה, התכנון לא שאף לכך, אלא חיפש דרך למצות את הפוטנציאל הנדל"ני של הקרקע על ידי התרחבות הבניין בחלקו העליון, בו גם נמצאות דירות הפנטהאוז. צורת המגדל מוגדרת במרחב על ידי ארבעה מסבכים ההולכים ומתרחקים מפינות המבנה ומתחברים אל הקומות העליונות הרחבות יותר. על אף שנראה כי מסבכים אלו הם חלק משלד המבנה, למעשה אינם מחזיקים דבר בבניין מלבד עצמם. שלד הבניין הוא שלד בטון מזוין רגיל, ואפילו מרפסות הפלדה ההיקפיות אינן מחוברות אל המסבכים. עם זאת, הם מקנים למבנה את צורתו הייחודית. שלוש מחזיתותיו של הבניין כוללות מרפסות וקירות זכוכית גדולים, וחזיתו הרביעית הפונה אל נתיבי איילון היא בטון חשוף אשר מכיל מאחוריו את כל מערכות הבניין. על בטון זה נתלו בשנים האחרונות שלטי פרסומת ענקיים המספקים גם הכנסה חודשית קבועה לבניין. כותרת הבניין מחופה ברובה על ידי פח גלי המותאם בקלות לצורה המקומרת שלה ויוצר מרקם מורכב ושונה בחלק זה.

== קישורים חיצוניים ==

* 
* [http://www.emporis.com/en/wm/bu/?id=streetgardentower-ramatgan-israel על הבניין] 

קטגוריה:רמת גן: בתי מגורים
מרדכי לביא

מרדכי (מוטי) לביא (נולד ב-23 בפברואר 1978) הוא שדרן רדיו ואיש תקשורת ישראלי חרדי, מייסד אתר החדשות כיכר השבת.

== ביוגרפיה ==
לביא נולד וגדל בשכונת גאולה בירושלים, למשפחה מעדות המזרח. בילדותו למד בתלמוד תורה חיי עולם בירושלים בשפת היידיש.

תחילת הקריירה הרדיופונית שלו הייתה בתחנת הרדיו הפיראטית רדיו כל האמת, שבה שידר תוכנית מוזיקה לנוער הדתי לאומי והחרדי.

בשנת 1998 עבר לרדיו 10 הפיראטי, ובו הגיש את תוכנית האקטואליה המרכזית.

בשנת 2003 החל לעבוד ברדיו "קול חי", המשדר לציבור החרדי והדתי, שם החל להגיש את "המהדורה המרכזית", תוכנית אקטואליה יומית בת שעתיים. התוכנית בהגשתו יצרה עיתונות לא-מפלגתית ואף השיגה נתוני רייטינג גבוהים במגזר החרדי.

במקביל לביא עוסק בהייטק טכנולוגיה ונדל"ן.

עד 2011 הגיש את "המהדורה המרכזית" ברדיו "קול חי".

בקיץ 2011 פרש מעבודתו ברדיו קול חי, הצטרף לתחנת הרדיו קול ברמה, והגיש שם את תוכנית הבוקר "8 עד 10".

בנובמבר 2015 הודיע לביא על חזרתו לרדיו "קול חי", וב 20 בנובמבר 2015 התחיל להגיש תוכנית אקטואליה בשם "מהדורת הבוקר" שמשודרת בימי א'-ד' בבוקר בדקה לשמונה.

ב-21 בדצמבר 2017 חדל מלהגיש את תוכנית "מהדורת הבוקר", וביוני 2019 החל להנחות חידון הלכה יחד עם הרב אופיר מלכה "החפץ בחיים".

ייסד את האתרים "כיכר השבת" ו"סרוגים", אתר שמספר שנים לאחר הקמתו נרכש בחלקו על ידי קבוצת ידיעות אחרונות.

לביא מתגורר בשכונת רמות בירושלים, נשוי לשרה ואב לשישה.

== קישורים חיצוניים ==
* 

==הערות שוליים==

קטגוריה:חרדים ישראלים
קטגוריה:שדרני רדיו ישראלים
קטגוריה:שדרני רדיו חרדים
קטגוריה:סגל רדיו קול חי
קטגוריה:סגל רדיו קול ברמה
קטגוריה:אנשי עסקים ישראלים
קטגוריה:רמות אלון: אישים
קטגוריה:גאולה (ירושלים): אישים
קטגוריה:ישראלים שנולדו ב-1978
הקאנון הפאלי

מהדורה סטנדרטית של הקאנון הפאלי בתאילנד
הקאנון הפאלי (Pāli Canon) (או הכתבים הפאליים) הוא אוסף כתבים הנחשב בסיס הלימוד הבודהיסטי בכל זרמיו. רוב החוקרים מאמינים כי הוא הקדום והשלם מבין הקאנונים בבודהיזם. 

השיחות שניהל גאוטמה הבודהה עם תלמידיו הועברו בעל פה מדור לדור עד שלבסוף הועלו על הכתב בפאלי בצורה מסודרת, בתחילת המאה ה-1 לפנה"ס, ככל הנראה בסרי לנקה. 

אוסף השיחות המרכיבות את הקאנון, קובץ ל"טרי פיטאקה" (Pitaka) או שלוש האסופות (טרי-שלוש, פיטאקה-אסופה וגם סל), השיחות חולקו לאסופות השונות על פי תוכני השיחה:
#וינאיה (Vinaya או viññāṇa) פיטאקה, כוללת את קוד ההתנהגות המצופה מהמאמינים הבודהיסטים בכלל ומהנזירים בפרט.
#סוטה {Sutta} פיטאקה (סוטה בפאלי או סוטרה בסנסקריט משמעותה שיחה), שיחות, שרובן מיוחסות לשיחות שניהל הבודהה עם תלמידיו, אבל חלקן מיוחסות לתלמידיו. 
#אבהידהמה פיטאקה, או התורה הגבוהה, מתוארת כפילוסופיה, פסיכולוגיה, מטאפיזיקה וכו'. 

הקאנון המכיל כ-4 מיליון מילים לא נדפס עד המאה ה-19, אבל ניתן כיום להגיע אליו באינטרנט. עם זאת, התרגום לאנגלית, שמבוצע על ידי אגודת הטקסט הפאלי, טרם הושלם.

==קישורים חיצוניים==

קטגוריה:הודו: דת ופילוסופיה
קטגוריה:בודהיזם
קטגוריה:בודהיזם: טהרוואדה
קטגוריה:זרמים בבודהיזם
קאנון פאלי
Love of My Life

"Love of My Life" (בעברית: "אהבת חיי") הוא שיר של להקת הרוק הבריטית קווין שיצא בשנת 1979. השיר נכתב על ידי הסולן פרדי מרקיורי ובסיועו של הגיטריסט בריאן מיי. השיר הופיע במקור באלבום A Night at the Opera שיצא בשנת 1975, וזכה לתוארי זהב וכסף באיטליה ובריטניה בהתאמה.

== ביצוע ==
את השיר המקורי מבצע מרקיורי בפסנתר ומצטרף אליו מיי בנגינת גיטרה ונבל (למעשה, זוהי הדבקה של מספר תווים שונים שנוגנו בנבל בנפרד). השיר עבר עיבוד מאוחר יותר לגיטרת 12 מיתרים לצורך הופעות חיות. השיר הוא דוגמה טובה להכרותו של מרקיורי עם מקצב הרובטו ובשיר ניכרת השפעת נגינת הפסנתר הקלאסית בהשפעתם של שופן ובטהובן.

על אף שהשיר הקודם באלבום, "The Prophet's Song" משתלב אל תוך שיר זה בצורה שוטפת למדי, הלהקה מעולם לא ניגנה את שני השירים ברצף.

==מיקומי שיא==
{| class="wikitable"
!מדינה !! מיקום שיא
|-
|פורטוגל
|75
|-
|ארצות הברית (מצעד שירי הרוק החמים של בילבורד)
|23
|-
|הולנד
|93
|-
|איטליה
|72
|}

== הופעות ==

השיר Love of My Life היה שיר הופעות מובהק - הלהקה ביצעה את השיר לעיתים קרובות כאשר מרקיורי עוצר את שירתו ומאפשר לקהל לשיר את המילים. השיר היה פופולרי במיוחד בדרום אמריקה והלהקה אף הוציאה לאור סינגל המיועד במיוחד לקהל זה - גרסה חיה זו של הסינגל הגיעה למקום הראשון בארגנטינה וברזיל בשנת 1979.

השיר הופיע באלבומי ההופעה Live Killers מ-1979, Live at Wembley '86 מ-1992, Queen on Fire - Live at the Bow מ-2004, Return of the Champions מ-2005, Queen Rock Montreal מ-2007, Hungarian Rhapsody: Queen Live in Budapest משנת 2012 והגרסה המורחבת של On Air משנת 2016. בנוסף, השיר בוצע על ידי להקת אקסטרים במופע המחווה לפרדי מרקיורי.

במשך סיבוב ההופעות הראשון של קווין+ פול רודג'רס, השיר בוצע כמעט בכל ההופעות והוקדש למרקיורי המנוח. באחת ההופעות השיר הוקדש לאמו שהייתה בקהל.

== שירו האחרון של אילן רמון ==
בזמן מסעה של מעבורת הקולומביה לחלל (STS-107), ביקש האסטרונאוט הישראלי אילן רמון להשמיע את השיר. השיר הועבר למעבורת ולאחר השמעתו אמר רמון: "בוקר טוב מיוחד לאשתי, רונה, אהבת חיי". רמון והמעבורת נספו באסון הקולומביה זמן קצר לאחר מכן, בזמן חזרתה לאטמוספירה בשנת 2003.

== קישורים חיצוניים ==

== הערות שוליים ==

קטגוריה:שירי 1975
קטגוריה:סינגלים מ-1979
קטגוריה:שירי קווין
קטגוריה:שירים באנגלית
קטגוריה:בלדות משנות ה-1970
קטגוריה:בלדות רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
רצען מנומר

רצען מנומר (שם מדעי: Rhynocoris punctiventris) הוא מין של פשפש יבשתי גדול, הניזון מחרקים שוכני פרחים. צבעו אדום או כתום והוא מנומר בנקודות שחורות.

מתחת לראשו ישנו חדק ארוך וכפוף המשמש אותו לדקירת החרקים אותם הוא טורף, ושיתוקם בעזרת הארס שבו, והוא זה שנתן לו את השם רצען. החדק משמש גם להשמעת קולות צרצור.

==קישורים חיצוניים==

* עמיר וינשטיין, [http://www.insectour.com/Web/?PageType=0&ItemID=283822 בקיצור - רצען מנומר - הדור החדש].

קטגוריה:טורפניתיים
קטגוריה:חרקים ארסיים

קטגוריה:ארץ ישראל: פשפשאים
צורון כימי

צורון כימי (Chemical species) הוא מינוח נפוץ בכימיה המתאר "ישות" כימית כמו אטום, יון, מולקולה, חלק פונקציונלי ממנה, קומפלקס או כל מבנה אחר, בהקשר של תגובות, מחקר, מדידה או תהליכים כימיים. השימוש במונח "צורון" נעשה בכל ענפי הכימיה ומשמש בהקשרים שונים לתיאור חומרים שונים. בדרך כלל המינוח מתייחס לקבוצות כלליות של חומרים בעלות מאפיינים פיזיקליים וכימיים דומים, לעיתים קרובות קבוצות לא יציבות, או במינוח כימי מקובל, בעלות זמן מחצית חיים קצר כגון חומרי ביניים ומצבי מעבר הנוצרים במהלך תגובות כימיות. דוגמאות לצורנים כימיים מסוג זה הם רדיקלים חופשיים, קרבוקטיונים, קומפלקס של זרז ומגיב. בכימיה סופרא מולקולרית נהוג להתייחס גם לקומפלקסים המורכבים ממספר מולקולות המקושרות זו לזו באמצעות קשרים חלשים כאל צורונים כימיים. 
==קישורים חיצוניים==

קטגוריה:כימיה
צ'פאייב (סרט)

"צַ'פַּאיֶב" (ברוסית: Чапаев) הוא סרט פולחן, תוצרת ברית המועצות, 1934, בבימוי סרגיי וגאורגי וסילייב (שכונו לעיתים "האחים וסילייב", למרות שחלקו שם משפחה זהה, אבל היו בנים להורים שונים) ואחד הסרטים הרוסיים הידועים ביותר מן התקופה שבין שתי מלחמות העולם. 

הסרט מבוסס על זכרונות בני הזוג דמיטרי ואנה פוּרְמַנוֹב על וסילי צ'פאייב (1887–1919), גיבור מלחמת האזרחים ברוסיה.

יוצריו זכו לפרס ראשון בפסטיבל הבינלאומי הראשון במוסקבה (1935). 

יוסיף סטלין ראה בו הסרט הטוב מבין סרטי הקולנוע הסובייטים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:לנפילם
קטגוריה:סרטי שחור-לבן
קטגוריה:סרטי דרמה
קטגוריה:סרטים סובייטיים משנת 1934
בית הספר איסטמן למוזיקה

בית הספר איסטמן למוזיקה (ידוע בקיצור גם כ"איסטמן") הוא קונסרבטוריון למוזיקה בארצות הברית. איסטמן הוא בית הספר המקצועי למוזיקה של אוניברסיטת רוצ'סטר, בעיר רוצ'סטר במדינת ניו יורק. בית הספר נחשב לאחד ממוסדות המוזיקה היוקרתיים בעולם בתחום המוזיקה לצד ג'וליארד בניו יורק ומכון קרטיס למוזיקה בפילדלפיה, הודות למחויבות שלו לאמות המידה הגבוהות ביותר של מנהיגות ומצוינות מוזיקליות. בית הספר איסטמן נוסד בשנת 1921 על ידי התעשיין והנדבן ג'ורג' איסטמן, מייסד חברת איסטמן קודאק.

==היסטוריה==

אלף קלינגנברג, פסנתרן נורווגי בעל שם, היה המנהל הראשון של בית הספר. בשנת 1924 החליף אותו המלחין הווארד הנסון, שרישומו על התפתחות בית הספר היה רב מאוד. הנסון כיהן בתפקידו במשך עשרות בשנים ומעורבותו באיסטמן נמשכה גם לאחר פרישתו. עם פרישתו של הנסון, נכנס לתפקיד וולטר הנדל, שכיהן כמנהל משנת 1964 עד 1972. בשנה זו נכנס לתפקיד כמנהל בפועל דניאל פטרילאק, ובשנת 1973 החליף אותו רוברט פרימן. פרימן כיהן כמנהל משנת 1973 עד 1996. את מקומו תפס בשנת 1996-97 ג'יימס אנדרקופלר, כמנהל בפועל, ומשנת 1997 עד 2006 כמנהל. מאפריל 2006 עד 2007 המנהל היה ג'אמאל רוסי והחל מ-2007 דאגלס לורי (Douglas Lowry).

איסטמן מציע לימודי תואר ראשון בתחומים הבאים:

* לימודי נגינה 
* קומפוזיציה 
* ג'אז ואמצעים מודרניים 
* חינוך מוזיקלי 
* אמנויות המוזיקה 
* תאוריה של המוזיקה

לימודי תואר שני (M.A.):

* קומפוזיציה
* אתנומוזיקולוגיה
* חינוך מוזיקלי
* הוראת תאוריה של המוזיקה 
* מוזיקולוגיה (תוכנית משולבת לתואר שני ושלישי)
* תאוריה (תוכנית משולבת לתואר שני ושלישי)

לימודי תואר שני (M.M) מאסטר למוזיקה:

* קומפוזיציה
* ניצוח (מקהלות)
* מוזיקה עתיקה (בדגש על כלי פריטה היסטוריים)
* לימודי ג'אז ואמצעים מודרניים (בדגש על ביצוע או על כתיבה)
* חינוך מוזיקלי
* אופרה (ביצוע)
* אופרה (בימוי)
* ביצוע וספרות (אינסטרומנטלי, ווקאלי או הכפלת כלי נשיפה מעץ)
* ליווי בפסנתר ומוזיקה קאמרית

לימודי דוקטורט (Ph.D) במקצועות:
* קומפוזיציה
* חינוך מוזיקלי
* מוזיקולוגיה
* תאוריה

לימודי דוקטורט למוזיקה (D.M.A.) במקצועות:

* קומפוזיציה
* ניצוח (מקהלה, תזמורת או הרכב כלי נשיפה)
* מוזיקה עתיקה, דגש על כלי פריטה היסטוריים
* לימודי ג'אז ואמצעים מודרניים
* חינוך מוזיקלי
* ביצוע וספרות (אינסטרומנטלי או ווקאלי)
* ליווי בפסנתר ומוזיקה קאמרית

בסגל המורים של בית ספר איסטמן יותר מ-130 מורים, ביניהם מבצעים, מלחינים, מנצחים, חוקרים ומחנכים בעלי שם עולמי. נוסף להם, מוזיקאים נודעים באים מדי שנה לבית הספר לכיתות אמן ולהרצאות אורח ואף מצטרפים כאורחים לסגל המורים.

==מורים ידועים==
* סמיואל אדלר, קומפוזיציה
* פדריקו אגוסטיני, כינור
* לאונרדו דה לורנזו, חליל
* דוד קרייגהד, עוגב
* פרנק גלייזר, פסנתר
* מנדי רודן, כינור
* הרולד גליסון, עוגב
* קנת גרנט, קלרינט
* עמנואל בלבן, פסנתר, אופרה

==קישורים חיצוניים==

* 
* 

איסטמן
קטגוריה:אוניברסיטת רוצ'סטר
QText

QText הוא מעבד תמלילים עברי שפיתחה חברת "דביר מוצרי תוכנה" מקיבוץ דביר שהיה פופולרי בישראל במיוחד בסוף שנות השמונים של המאה העשרים.

==היסטוריה==
הגרסה הראשונה, למערכת ההפעלה DOS, נכתבה על ידי חבר המשק יצחק מינץ (בנו של פרופ' מתתיהו מינץ), ב-1988, בשפת פסקל, הופצה חינם, וזכתה לפופולריות רבה. לאחר שהתבססה בקרב קהל המשתמשים, הופצה גרסה מתקדמת יותר בתשלום, והחברה גדלה במהירות בעקבות הצלחתה.

עם הגעת מערכת ההפעלה חלונות, לא נחפזו מפתחי QText להתאימו לסביבה זו, שבשנותיה הראשונות התקיימה במקביל למערכת ההפעלה DOS. המתחרה הראשון שקם להם בסביבה זו היה מעבד התמלילים "דגש", שאיפשר עריכה גרפית של מסמכים. אף ש"דגש" זכה להצלחה, QText המשיך להתקיים לצדו.

בסופו של דבר יצאה לשוק ב-1994 גרסה 6, למערכת ההפעלה "חלונות", שאיפשרה המרה חלקה של מסמכי QText מגרסת DOS לגרסת "חלונות", אך לזו קם מתחרה חזק, מעבד התמלילים Microsoft Word, שדחק מהשוק רבים ממתחריו, ובהם QText. פיתוח QText הופסק סופית ב-1999 עם גרסה 8.0.

==מאפיינים==
QText הצטיין בשילוב עברית, אנגלית ומספרים, תכונה הדורשת מעבר חלק בין כיווני כתיבה הפוכים. QText היה אחד ממעבדי התמלילים הראשונים ששמרו את הנתונים לקבצים בסדר לוגי (סדר הקלדת האותיות), ולא בסדר הוויזואלי (סדר קריאת התווים משמאל לימין) ששלט ב-DOS בתור פורמט שמירה לקובץ באותו זמן ובו השתמשו רוב מעבדי התמלילים של התקופה (כמו איינשטיין). 

QText תמך בשמות קבצים בעברית (למרות שלא היו ניתנים לקריאה מחוץ לתוכנה).

התווים ב-QText קודדו בשיטה הישנה של DOS. בקידוד זה הוקצו ל-27 האותיות העבריות (כולל סופיות) המספרים ההקסדצימליים 0x80-0x9A, בשונה מהתקן הנפוץ לאותה תקופה, ISO 8859. שמו הרשמי של קידוד זה עבור העברית הוא DOS-862.

==קישורים חיצוניים==
* הילה קדמן, [https://archive.org/details/965-361-022-8-qtext-4-1992/ מדריך שימושי למעבד התמלילים Qtext – גרסה 4 כולל גרסה 2.52], הוצאת הוד-עמי, 1992

==הערות שוליים==

קטגוריה:מעבדי תמלילים
קטגוריה:תוכנות DOS
קטגוריה:תוכנות שהושקו ב-1988
ז'אן-לואי פלנדרן

שמאל
ז'אן-לואי פְלַנְדְרָן (Jean-Louis Flandrin; 4 ביולי 1931 – 8 באוגוסט 2001) היסטוריון צרפתי. חקר את ההיסטוריה של המשפחה, המיניות והאוכל.

נולד באלג'יריה ועבר לפריז לאחר מלחמת העולם השנייה, שם החל ללמוד לימודים גבוהים. כתב דוקטורט על אהבה בימי הביניים המאוחרים. בעבודתו, שהתבססה על טקסטים ספרותיים בני התקופה, ניסה למצוא מה הפך נשים לאטרקטיביות עבור גברים. היה מהראשונים שחקרו את הנושא בעולם בהתייחס לתקופת ימי הביניים.

מאוחר יותר, החל פלנדרן לחקור את ההיסטוריה של המזון. היה עורכו של כתב עת מדעי בשם Food and Fodways ותרם מספר פרקים לסדרת הספרים History de la Vie Privee, שתורגמה לאנגלית בשם History of Private Life.

פלנדרן כתב על המטבח הצרפתי בימי הביניים ובעת החדשה המוקדמת ונהג לבשל תבשילים מימי הביניים עם תלמידיו.

לימד באקול פראטיק דה אוטז אטוד והיה ממקימי המרכז האוניברסיטאי בונסן (אוניברסיטת פריז שמונה) לאחר מרד הסטודנטים בפריז ב-1968.

==ספריו==
<div style="direction: ltr;">
* Familles: Parenté, maison, sexualité dans l'Ancienne Société (Le Temps & Les Hommes). Hachette, 1976
* Families in Former Times (Themes in the Social Sciences). Cambridge University Press, December 1979
* Families in Former Times. 1980
* Families in Former Times: Kinship, Household and Sexuality. Cambridge University Press, 1982
* Un Temps pour Embrasser: Aux Origines de la Morale Sexuelle Occidentale (VIe-XIe Siecle) L'Univers Historique) Editions de Seuil, 1983
* Le Sexe et l'Occident: Évolution des Attitudes et des Comportements. Seuil, November 1986
* Sex in the Western World. Routledge, January 1991
* Chronique de Platine: Pour une Gastonomie Historique (Histoire Éditions Odile Jacob), 1992
* Les Amours Paysannes, XVIe-XIXe Siècle, Gallimard, May 1993
* Familles. Seuil, March 1995
* Histoire de l'Alimentation. by Jean-Louis Flandrin and Massimo Montanari. Fayard, October 1996
* Historia da Alimentação. by Jean-Louis Flandrin and Massimo Montanari. Estação Liberdade, 3 edition, 1998
* Fêtes Gourmandes au Moyen-Âge. Impr. Nationale, 1998
* Tables d'Hier, Tables D'Ailleurs. Odile Jacob, August 1999
* Food: A Culinary History (European Perspectives) by Jean-Louis Flandrin, Massimi Montanari, and Albert Sonnenfeld. Penguin (Non-Classics)October 2000
* Poèmes de l'Espoir et Désespoir: Cinquante-Sept Poèmes Tirés du Livre de Job. Presses de l'Ucac, 2000
* L'Ordre des Mets. Odile Jacob, January 2002
</div>

==קישורים חיצוניים==

קטגוריה:היסטוריונים צרפתים
קטגוריה:צרפתים שנולדו ב-1931
קטגוריה:צרפתים שנפטרו ב-2001
ה'תשס"ח

==אירועים==
* כ"ט בכסלו – בנק ישראל החל להפיץ מטבעות חדשים בערך של שני שקלים חדשים.
* ב' בשבט – ד' בשבט – נשיא ארצות הברית, ג'ורג' ווקר בוש, עורך ביקור רשמי בישראל וברשות הפלסטינית.
* ל' באדר א' – תושב ערבי-ישראלי ממזרח ירושלים מבצע פיגוע ירי בישיבת מרכז הרב בירושלים. 8 נרצחו והמחבל נורה ונהרג.
* כ"ט בסיוון – תושב ערבי-ישראלי ממזרח ירושלים נהוג ביעה אופני מבצע פיגוע דריסה במרכז ירושלים. מותיר אחריו 3 הרוגים, עשרות פצועים והרס רב.
* י"ט בתמוז – תושב ערבי-ישראלי ממזרח ירושלים נהוג במחפרון מבצע פיגוע דריסה בסמוך לגן פעמון הדרור בירושלים.
*כ"ג באלול – תושב ערבי-ישראלי ממזרח ירושלים נהוג ב-BMW דורס עוברי אורח בכיכר צה"ל בירושלים.
*אמצע חודש אב – הנחת אבן הפינה על ידי האדמו"ר מסאטמר אהרן טייטלבוים לבניית קריית סאטמר בירושלים הנבנית על חורבות קולנוע אדיסון. באירוע זה ראו חסידי סאטמר ניצחון במערכה על קדושת השבת בירושלים.

==נולדו==

==נפטרו==
[[ישראל טל, מפקד בה"ד 1 עם ראש הממשלה, דוד בן-גוריון, מעניק דרגות קצונה לחניך המצטיין משה לוי הרמטכ"ל ה12 של צה"ל, 1955]]
* ט"ו בתשרי – ישראל סגל, עיתונאי וסופר ישראלי (נולד ה'תש"ד)
* ט"ו בתשרי – הרב אברהם אלקנה כהנא שפירא, ראש ישיבת מרכז הרב והרב הראשי לישראל
* י"ח בחשוון – ישראל (פולי) פוליאקוב, שחקן ובדרן ישראלי
* א' בשבט – משה לוי, הרמטכ"ל ה-12 של צה"ל
* י"א בשבט – עוזי כהן, פוליטיקאי ישראלי
* כ' באדר א' – דן שומרון, הרמטכ"ל ה-13 של צה"ל
* כ"ב באדר א' – אהרן אמיר, סופר, משורר ומתרגם ישראלי (נולד ה'תרפ"ג)
* כ"ה באדר ב' – מוסקו אלקלעי, שחקן ישראלי. חתן פרס האקדמיה לקולנוע על מפעל חיים ויו"ר אמ"י לשעבר
* כ"ה באדר ב' – שוש עטרי, שדרנית רדיו ישראלית
* ט"ו בניסן – ניסן נתיב, מקים בית הספר לתיאטרון על-שמו וחתן פרס ישראל
* ד' באייר – חבר הכנסת שמואל כץ
* ה' באייר – בני גאון, כלכלן
* כ"ז באייר – יוסף לפיד – סופר, עיתונאי, ופוליטיקאי ישראלי, היה שר המשפטים (נולד בה'תרצ"ב)
* ו' באב – רלף קליין, מאמן כדורסל, חתן פרס ישראל לספורט (נולד בה'תרצ"א)
* ט' באב – חיים בנאי, שחקן, שדר רדיו, בדרן ומספר ישראלי (נולד בה'תרצ"ז)
* כ"ז באב – אייבי נתן, פעיל שלום ופעיל הומניטרי ישראלי (נולד בה'תרפ"ז)

==פרסי ישראל==
* פרופ' עדי שמיר – מדעי המחשב
* פרופ' דוד הלבני – חקר התלמוד
* פרופ' משה אורן – ביוכימיה
* פרופ' זאב שטרנהל – חקר מדע המדינה
* ניסן נתיב – תיאטרון
* פרופ' רנה ירושלמי – תיאטרון
* פרופ' סמי סמוחה – חקר הסוציולוגיה
* פרופ' פנחס כהן גן – ציור
* נילי מירסקי – תרגום
* אידה פינק – סיפורת
* פרופ' טוביה ריבנר – שירה
* פרופ' אניטה שפירא – חקר היסטוריה של עם ישראל
* פרופ' בנימין איזק – חקר ההיסטוריה הכללית
* פרופ' נגה אלון – חקר המתמטיקה
* הסוכנות היהודית – מפעל חיים – תרומה מיוחדת לחברה ולמדינה
* ויצו – מפעל חיים – תרומה מיוחדת לחברה ולמדינה
* נעמת – מפעל חיים – תרומה מיוחדת לחברה ולמדינה
* אמונה (תנועה) – מפעל חיים – תרומה מיוחדת לחברה ולמדינה
* עזר מציון – מפעל חיים – תרומה מיוחדת לחברה ולמדינה
* פר"ח – מפעל חיים – תרומה מיוחדת לחברה ולמדינה
* מועצת תנועות הנוער – מפעל חיים – תרומה מיוחדת לחברה ולמדינה
* התאחדות התעשיינים – מפעל חיים – תרומה מיוחדת לחברה ולמדינה

==לוח שנה==





===מאפייני לוח השנה===



==קישורים חיצוניים==
*[http://www.tourism.gov.il/GOVheb/Articles/General/Logo+compatition.htm תחרות לבחירת סמליל וסיסמה לחגיגות שנת ה–60 למדינת ישראל] – משרד התיירות.

==הערות שוליים==
בודהיזם מזרח-אסייתי

בודהיזם מזרח אסיאתי, הוא מונח לתיאור אוסף של זרמי מחשבה בבודהיזם שהתפתחו באזור מזרח אסיה, שמשתייכים ברובם לזרם המהיינה. זרמים אלו כוללים את הבודהיזם הסיני, הבודהיזם הקוראני, הבודהיזם היפני ואת הבודהיזם הווייטנאמי. 

זרם הבודהיזם העיקרי בסרי לנקה ובמדינות דרום-מזרח אסיה הוא הטהרוואדה. 

==קישורים חיצוניים==

קטגוריה:זרמים בבודהיזם
קטגוריה:בודהיזם: מהאיאנה
סופראוקסיד

[[מבנה לואיס של יון סופראוקסיד]]

סופראוקסיד (באנגלית: Superoxide; בעברית: על-חמצן) הוא אניון ורדיקל חופשי שנוסחתו <math>O_2^-</math>.

סופראוקסיד נוצר באופן טבעי מחמצן בתהליכי נשימה אווירניים. עקב הנטייה החזקה שלו להגיב הוא עלול לגרום נזק למרכיבי התא ואף למוטציות ב-DNA, החומר התורשתי. בתאי מרבית היצורים החיים קיימים מנגנונים המקטינים את ריכוז הסופראוקסיד באמצעות אנזים המכונה סופראוקסיד דיסמוטאז (SOD). בנוסף קיימים מנגנונים המסוגלים לשחזר את הנזק שגרם הסופראוקסיד ל-DNA. אברונים בתא בהם מתרחשים תהליכי נשימה - בעיקר מיטוכונדריה - חשופים במיוחד לנזק מיוני סופראוקסיד.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אניונים
קראימית

תחילת פיוט לשבת רחמים של החכם [[אהרון הראשון, ותרגומו לשפת קדר היא השפה הקראימית. מתוך הספר "צקון לחש"]]
קראימית היא שפה טורקית עם השפעה עברית בדומה ליידיש או ללאדינו, המדוברת במזרח אירופה על ידי קראי מזרח אירופה.

לשפה היו שלושה ניבים מרכזיים: ניב חצי האי קרים הנקרא על ידי הקראים בעברית "לשון טטר", ניב וילנה-טרקאי (הידועה גם בשם טרוקי) וניב לוצק-האליץ' הנקראים בעברית בפי מחברים קראים שונים בשם "לשון קדר" על שם קדר, בנו של ישמעאל הנחשב לאב קדום של הנוודים באורדת הזהב ששם הייתה נפוצה שפה דומה.

ניב קרים זהה כמעט לשפה הטטרית הקרימית הספרותית וההבדלים הם בעיקר במילים השאולות מעברית. בימינו נכחד ניב זה.

הניב הליטאי מדובר בעיקר בערים טרקאי ווילנה בידי קהילת דוברים קטנה. טראקאי היא בירת ליטא לשעבר, ולפי מסורת קראית מקומית
 הקראים המזרח-אירופים הובאו לשם מאזור חצי-האי קרים על ידי הדוכס ויטאוטס בשנים 1397–1398, כדי להגן על המצודה בעיר.

במשך מאות שנים שימשה כשפה מדוברת ובמאה ה-17 הפכה לשפה כתובה, תוך שימוש באלפבית עברי. אולם בראשית המאה ה-20, בתקופת השלטון הסובייטי אומץ הכתב הקרילי ככתבה העיקרי. לאחר עצמאות ליטא ב-1991 ניב טרקאי המדובר בליטא נכתב באותיות לטיניות, כליטאית עצמה.

מחברים קראים שונים תרגמו חיבורים שנכתבו בעברית כ"אגרת תשועת ישראל" לשפה זאת. וכמו כן, בסידורי תפילה קראים שהודפסו במזרח אירופה מופיעים תרגומי חלקים מהתפילה לשפה.

חרף מספר הדוברים המועט לשפה, ישנו סיכוי כי היא תשרוד הודות לתמיכה רשמית של השלטונות הליטאים ושל העניין שהשפה יוצרת ובעקבות המאמצים לשימורה ולהחייאתה.

החל מראשית המאה ה-20, טענו מספר בלשנים ששפה זאת התפתחה משפה שדוברה על ידי הכוזרים, והשתמשו בטענות אלה כדי לבסס את תאוריית המוצא הכוזרי של הקראים במזרח אירופה. למחקר השפה הייתה השפעה מכרעת על התנועה הלאומית של קראי מזרח אירופה, וחוקרים קראים כשראיה שפשל השתמשו בטענות בלשניות על מנת להראות קשר בין קראי מזרח אירופה לשבטים הטורקיים ואת היותם קבוצה אתנית נפרדת מהיהודים ומשאר הקראים.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שפות טורקיות
קטגוריה:קרים
קטגוריה:שפות יהודיות
מטיאס

מטיאס שלם, היישר מהחבית
רוסי, מוגש עם בצל]]
מטיאס (בהולנדית: Maatjes) הוא דג מליח (הרינג) צעיר מומלח קלות. מקור השם הוא שיבוש של השם maagdenharing (דג בתולים) מאחר שמדובר בדג צעיר שעדיין אינו מכיל אברי רבייה מפותחים. המטיאס כבוש בחביות עץ אלון המכילות תמיסת מלח דלילה (6–21 אחוזי מלח), ומקבל את טעמו הודות לאנזימים מלבלב הדג.

==היסטוריה==
תהליך הכנת המטיאס התפתח בהולנד בימי הביניים. דגי ההרינג נידוגים בין סוף מאי ותחילת יוני בים הצפוני, בקרבת חופי דנמרק ונורווגיה, לפני תחילת עונת הרבייה שלהם. בתקופה זו דגי ההרינג עשירים במיוחד בשומן (מעל 15% ממשקלם) וטרם מכילים ביצים. הזימים מוסרים וחלק מהקרביים מוצא. חלק אחר מושאר בדג, ובפרט הלבלב. הדגים נכבשים נאים בחביות עץ אלון למשך 5 ימים.

בנוסח ההולנדי תמיסת המלח לכבישה מלוחה הרבה פחות מאשר בנוסח הגרמני והרוסי. כאמצעי הגנה נגד נמטודות, שהן טפילים לדגי ההרינג העלולים להזיק לאוכליהם, קובע החוק ההולנדי חובת הקפאה בטמפרטורה של 45 מעלות צלזיוס מתחת לאפס (או פחות) לפני הכבישה, כך גם נמשך ייצור המטיאס כל השנה ממלאי הדגים הקפואים.

על פי המסורת ההולנדית, טון דגי המטיאס הראשון בכל עונה ניתן במתנה למלכה.

==אכילה==
בהולנד מקובל לאכול את דג המטיאס בשלמותו (לאחר הסרת האדרה, הראש וניקוי מאיברים פנימיים) ללא כל תוספות, בחודשים מאי עד סוף יוני.

לאחר מכן הדג כבר מלוח מידי ונאכל עם בצל כדי להסוות את המליחות.

כן נאכל הדג בשלב זה כשהוא מגולגל סביב מלפפון כבוש ואז הוא מכונה רולמופס (rolmops).

יהודי אשכנז הביאו להולנד את המנהג לכבוש את הדג במים עם חומץ, סוכר ותבלינים.

ניתן גם לאכול את הדג לאחר הסרת העור כשהוא חתוך לחתיכות מלבניות או מרובעות. ניתן גם לקצוץ את המטיאס לסלט או לטחון. בדרך כלל אוכלים את המטיאס כפי שהוא, בדרך כלל בליווי לחם ופרוסות בצל. במטבח הצפון גרמני נפוץ המטיאס ברוטב שמנת או יוגורט המוגש עם תפוחי אדמה מבושלים בקליפתם, אפונה, בייקון פרוס מטוגן ובצל.

==קישורים חיצוניים==

* [http://www.2eat.co.il/ShowArticle.asp?artID=144 על דגי מטיאס], באתר 2eat
* 

קטגוריה:מאכלי דגים
קטגוריה:המטבח ההולנדי
קטגוריה:סרדיניים
זיגפריד מוזס

זיגפריד מוזס (3 במאי 1887–14 בינואר 1974) היה משפטן וכלכלן יהודי-גרמני, מנהיג ציוני בגרמניה שבין מלחמות העולם, שעלה לארץ ישראל והיה למבקר המדינה הראשון.

== ביוגרפיה ==
מוזס נולד בגרמניה והיה פעיל בהתאחדות ציוני גרמניה (ZVfD) ויושב ראש הארגון מ-1933 עד עלייתו לארץ ב-1937. בתור עורך דין, נוטריון ורואה חשבון התעניין ד"ר מוזס בתחום החוקי-משפטי של המסחר והתעשייה, והיה בין היוזמים המרכזיים לטיפוחו של מקצוע הביקורת החשבונית-משקית, ובין מניחי היסודות המדעיים למקצוע זה. גם לאחר עלייתו ארצה המשיך בטיפוחו המדעי של המקצוע, ופרסם מאמרים רבים. בנוסף, הקדיש את מרצו לעיבוד תוכנית כלכלית כוללת, שהיוותה את אחד היסודות לתכנון המשק הממלכתי.

מוזס היה מהראשונים שהחלו לעסוק, עוד לפני תום מלחמת העולם השנייה, בבסיס המשפטי שעתיד היה לאפשר ליהודים לקבל פיצויים לאחר השואה.

ב-1947 הקים יחד עם רו"ח אלכס וינשטין את משרד רואי החשבון וינשטין ושות', לימים משרד ז'יטניצקי וינשטין ושות', רואי חשבון.

ב-1949 מונה על ידי נשיא המדינה חיים ויצמן לתפקיד מבקר המדינה, שאותו מילא עד 1961. ב-13 בספטמבר 1949 הוא נכנס רשמית לתפקידו. ד"ר מוזס הדגיש בראיונות שבנוסף לביקורת פעולותיה הכספיות והכלכליות של המדינה, בכוונתו לבחון גם את יעילות פעולות הממשלה, מוסדות המדינה והמנגנון הממשלתי. לבדיקה יעמדו בפניו גם העיריות והמוסדות המוניציפליים. החל מ-1 בינואר 1950 הועמדו גם משרד הביטחון וצה"ל לרשות משרד המבקר. במשרד הביקורת עבדו 106 איש, ותקציב המשרד עמד על 100 אלף ל"י

מוזס היה ממנהיגי קהילת יוצאי גרמניה בישראל וממייסדי מכון ליאו בק בירושלים (1955), החוקר את מורשת יהדות גרמניה.

על שמו קרויים רחוב בשכונת תלפיות (ארנונה) ובית אבות בשכונת בקעה בירושלים.

==לקריאה נוספת==
* חגית לבסקי, Before Catastrophe: The Distinctive Path of German Zionism, הוצאת אוניברסיטת ויין סטייט 1997.
* מיכאל ברנר ודרק ג'ונתן פנסלאר (עורכים), In Search of Jewish Community : Jewish Identities in Germany and Austria, 1918-1933, הוצאת אוניברסיטת אינדיאנה 1998.

==קישורים חיצוניים==

* [http://motlc.learningcenter.wiesenthal.org/pages/t052/t05200.html זיגפריד מוזס] באתר מרכז שמעון ויזנטל
* 
* [http://www.history-of-the-holocaust.org/LIBARC/LEXICON/LexEntry/MosesSie.html זיגפריד מוזס], רשומה בלקסיקון
* 

==הערות שוליים==

קטגוריה:מבקרי המדינה
קטגוריה:עורכי דין ישראלים במאה ה-20
קטגוריה:רואי חשבון ישראלים
קטגוריה:יהודים גרמנים
קטגוריה:ישראלים ילידי גרמניה
קטגוריה:פעילים ציונים בגרמניה
קטגוריה:אנשי העלייה החמישית
קטגוריה:יהודים הקבורים בבית הקברות סנהדריה
קטגוריה:גרמנים שנולדו ב-1887
קטגוריה:ישראלים שנולדו ב-1887
קטגוריה:ישראלים שנפטרו ב-1974
נפת טונגיר-אוליוקמה

נפת טוּנְגִירוֹ-אוֹלֶקְמִינְסְקִיי (ברוסית: Тунгиро-Олекминский район) היא אחת מ-29 הראיונים (נפות) במחוז עבר הבאיקל שברוסיה ונמצאת בצפון-מזרח המחוז.

אחוזים משטח הנפה מיוערים. הנפה גובלת במחוז אמור, בסין ובנפות אחרות במחוז.

==קישורים חיצוניים==

* 

קטגוריה:חבל מנהלי עבר הבאיקל: נפות
צריבה תלת-ממדית של זכוכית בלייזר

דוגמאות לצריבה של זכוכית בלייזר
צריבה תלת-ממדית של זכוכית בלייזר הוא תהליך שמטרתו יצירה של צורה תלת־ממדית כלשהי בתוך גוש זכוכית לצורכי נוי או בתעשייה. תהליך הצריבה מבוצע באמצעות קרן לייזר בהספק גבוה (הנפוץ ביותר הוא לייזר המבוסס על גז פחמן דו-חמצני באורך גל של סביב 10 מיקרון) שממוקדת על ידי מערך עדשות לנקודה מיקרוסקופית מסוימת בזכוכית, הלייזר מחמם את הנקודה וגורם לשינוי במבנה החומר, כך שנשאר סימן. אוסף הנקודות (לפעמים אף מיליוני נקודות - תלוי ברזולוציה הרצויה) מקבל צורה של עצם תלת-ממדי. כל נקודה שנצרבה מחזירה את קרני האור בזוויות שונות, וכך האובייקט נראה תלת-ממדי מכל זווית שמביטים בו. העצמים עצמם נראים כאילו הם צפים בזכוכית או בבדולח. השימוש בבדולח נפוץ בתעשיית חפצי הנוי.

עיצוב הצורה נעשה על ידי תוכנת מחשב ששולטת על מיקום מיקוד קרן הלייזר. החברות שמייצרות חפצים אלו משתמשות במחשבים עתירי ביצועים.

==ראו גם==
* גרפיקת תלת-ממד
* חיתוך בלייזר

==קישורים חיצוניים==

קטגוריה:זכוכית
קטגוריה:יישומי לייזר
אלכסנדר דונסקוי

אלכסנדר ויקטורוביץ' דונסקוי (ברוסית: Алекса́ндр Ви́кторович Донско́й; נולד ב-10 ביוני 1970, ארכנגלסק) הוא איש עסקים ופוליטיקאי רוסי. בשנים 2005–2008 היה ראש עיריית ארכנגלסק. הודיע על רצונו להתמודד לתפקיד נשיא רוסיה בבחירות של שנת 2008 אך בסופו של דבר לא השתתף.

==ביוגרפיה==
לאחר שרות צבאי, חזר לעיר הולדתו בשנת 1991. תחילה עבר בעבודות מזדמנות אך עד מהרה החל בעסקים פרטיים. בשנת 1992 הואשם בפלילים ונשפט.

הקים את חברת המסחר "סזון" (Сезон), שהפכה עם הזמן לרשת המרכולים הגדולה במחוז ארכנגלסק. לטענתו, הוא בוגר שני מוסדות השכלה גבוהה פרטיים: "בית ספר לעסקים של סטוקהולם" (Handelshögskolan i Stockholm) ו"המכון הצפוני ליזמות" (Северный институт предпринимательства) בארכנגלסק, אך יש טענה שהוא זייף את התעודות המעידות אל תאריו. בנושא נוהלו מספר משפטים ובסופו של דבר נמצא אשם.

עסק בפעילות חברתית - הקים מספר קרנות סיוע ליתומים ולמשפחות נזקקות.

בשנת 2005 התמודד בהצלחה בבחירות לראשות עיריית ארכנגלסק. ב־31 באוקטובר 2006 הודיע על כוונתו להתמודד לתפקיד נשיא רוסיה. זמן קצר לאחר הודעתו, נפתחה נגדו חקירה פלילית, בחשד כי זייף את תעודת סיום הלימודים שלו. דונסקוי טען, שהחקירה היא כלי שנועד לאיים עליו ולגרום לו להסיר את מועמדותו לנשיאות. לאחר פתיחת חקירות נוספות בסופו של דבר התפטר מתפקיד ראש העיר בתחילת 2008. חלק מהמשפטים שנערכו נגדו הסתיימו בהענשה.

בשנת 2009 עבר להתגורר במוסקבה ופתח מוזיאון של אומנות ארוטית.

בשנת 2011 נכנס לרשימת מועמדים לדומה מטעם מפלגת יאבלוקו. באוקטובר 2011 הורד מהרשימה בעקבות החלטת ראשי המפלגה.

==קישורים חיצוניים==

* [http://lenta.ru/lib/14176786/ קורות חיים מפורטים] (רוסית)
* [http://gzt.ru/incident/2006/12/06/220034.html Нет диплома - есть статья, על החקירה נגד דונסקוי באתר gzt.ru] (רוסית)
* [https://web.archive.org/web/20070820031330/http://www.avdonskoy.ru/ האתר האישי של דונסקוי ברוסית]

קטגוריה:פוליטיקאים רוסים
קטגוריה:רוסים שנולדו ב-1970
לך אלי תשוקתי

לְךָ אֵלִי תְּשׁוּקָתִי הוא פיוט אשר חיבורו מיוחס לרבי אברהם אבן עזרא בן המאה ה-12. במהלך הדורות יוחס הפיוט גם לרבי יהודה הלוי אולם לפי דעת המחקר מחברו של הפיוט הוא ר' אברהם אבן עזרא..

פיוט זה נאמר ביום כיפור על ידי כל הקהל כאיש אחד, על ידי החזן וקהל המתפללים לסירוגין או על ידי החזן בלבד. נהוג לומר את הפיוט בישיבה (אף על פי שהוא ממלא את מקומו של הווידוי, ועל פי ההלכה יש לעמוד בשעת אמירת הווידוי, ואכן יש שהצריכו מטעם זה לומר את הפיוט בעמידה).

== זמני אמירת הפיוט ==
פיוט זה נוהגים לומר מרבית הספרדים ויהודי תימן בפתיחת סדר תפילת ערבית של יום הכיפורים, וזאת משום שבנוסף להיותו מעורר את נפש האדם לכמיהה וערגה אל אלוהיו וזכירת יום המיתה, הוא מכיל בתוכו התוודות על חטאי האדם, אותם הפיוט מונה על פי סדר האלפבית, כדרך שעושים בוידוי. על ידי כך יוצאים המתפללים ידי חובת הפוסקים הסוברים שצריך להתוודות אחר האכילה בתום הסעודה מפסקת (בני עדות אשכנז יוצאים ידי חובתם על ידי אמירת "תפילה זכה"). העמדה המובעת בפיוט, של וידוי הנובע מאהבת ה', השתוקקות וערגה, חריגה בין פיוטי הווידוי.

ישנם שאמרו פיוט זה בדקות האחרונות לחייהם, כחלק מהווידוי הנאמר אז, ויש הנוהגים לאומרו בשעת לווית המת.

יש מקפידים שלא לומר את החרוז "ואנסך דמעי לך" אם אין עיניהם זולגות דמעות בעת האמירה.

== הפיוט במוזיקה המודרנית ==
מלבד הלחנים המסורתיים לפיוט זה, ישנם לחנים מודרניים המושרים על ידי יוצרים בני-זמננו, כמו מאיר בנאי, יוני גנוט, יאיר גדסי, ישי ריבו, ואודי דוידי.

לשיר חובר ריקוד עם בידי הכוריאוגרף שלמה ממן ומבוצעת על ידי הזמר סגיב כהן.

== לקריאה נוספת ==
*בקשת "אחד יחיד ומיוחד אליך תקותי", על משקל תפילת לך אלי, מעריב, גיליון ראש השנה תשל"ז.
*ספר מימים ימימה, סדר הסליחות והתרת נדרים, הפיוט הנודע לך אלי תשוקתי עם פירוש מוסרי נרחב מאת הרב שלמה משה עמאר. ירושלים תשע"ט.
פיוט &#039;לך אלי תשוקתי&#039; - רבי אברהם אבן עזרא

==קישורים חיצוניים==
*[http://www.benyehuda.org/ibnezra_a/396.html טקסט הפיוט] באתר "פרויקט בן-יהודה"
*
*[http://web.nli.org.il/sites/nlis/he/Song/Pages/Song.aspx?SongID=299#54,117,1823,477 "לך אלי תשוקתי"] באתר "[http://web.nli.org.il/sites/nlis/he/song הפיוט והתפילה]" 
*החזן איתמר מדינה [mms://media.jvod.info/Nosach/music/yom_kipur/aitmr_madyna/1/1.mp3 בנגינה תימנית], נוסח תימן

==הערות שוליים==

קטגוריה:פיוטי יום הכיפורים
קטגוריה:שירי רבי אברהם אבן עזרא
קטגוריה:שירי המאה ה-12
Tree of Life Web Project

Tree of Life Web Project ("פרויקט עץ החיים") הוא מיזם אינטרנטי רחב להספקת מידע טקסונומי על מגוון החיים על פני כדור הארץ. 

שרתי המיזם שוכנים באוניברסיטת אריזונה ובפיתוחו משתתפים אלפי ביולוגים מכל העולם. כל מאמר או מיון באתר עובר ביקורת עמיתים. האתר דוגל במיון פילוגנטי מלא ואיננו משתמש במיון על פי רמות (מערכה, מחלקה, סדרה וכו'), אלא רק בקבוצות טקסונומיות מונופילטיות, אבות משותפים, קלדיסטים וקבוצות אשר נכחדו בעבר.

האתר בנוי כעץ לוגי, אשר ענפיו מייצגים את הקבוצות השונות בעולם החיים. לחיצה על קבוצה טקסונומית מסוימת, תחשוף את תת-הענפים שלה אשר בה ישנם תת-הקבוצות הטקסונמיות של אותה קבוצה. כך ניתן להמשיך ולהעמיק בתוך הקבוצה עד לרמת המין.

== ראו גם ==
* ויקימינים
*האנציקלופדיה של החיים
*צ'ארלס דרווין

== קישורים חיצוניים ==
* 
* 

קטגוריה:מיון עולם הטבע
קטגוריה:אתרי אינטרנט שהושקו ב-1995
איכות חיים

איכות חיים היא מושג סוביקטיבי בעל חפיפה חלקית למושג רווחה. איכות חיים כוללת, בין היתר, את המידה בה אדם מעריך שהוא או סובביו מאושרים. אנשים שונים מעריכים איכות חיים על פי קריטריונים שונים או שנותנים משקל שונה לאותם קריטריונים בהערכתם זו. בסוף המאה העשרים ובעשור הראשון של המאה ה-21 נעשו סקרי דעת קהל שונים לגבי הקריטריונים להערכת איכות החיים ומדדים שונים בתחום הסיעוד ובמקצועות פרא-רפואיים אחרים הורכבו על פי סקרים תוצאות אלה, במטרה להעריך את משמעות השוני שהתערבות מקצועית זו או אחרת חוללה באיכות חייו של המטופל. דוגמה למדד כזה היא "מדד קוויבק לשינוי איכות החיים כתוצאה משימוש בטכנולוגיה מסייעת.

== מרכיבים עיקריים של איכות חיים ==
ישנם מספר מרכיבים שמקובל לטעון שמשפיעים על איכות חיים.
* תפיסת והערכת האדם עצמו
* תפיסת תפקודו, רווחתו ומצבו בחיים
* תפיסה במסגרת התרבות והחברה שלו
* תפיסה והערכה ביחס למטרות, ציפיות, סטנדרטים והנושאים העיקריים המעסיקים אותו.

== גורמים המשפיעים על עיצוב איכות החיים ==
* גורמי לחץ למיניהם, למשל מחלה, אבדן עבודה, מתחים במשפחה, התנתקות מחברים, מגבלות כספיות – משפיעים לפי מספרם, כמותם, עצמתם וטיבם.
* ציפיות, אמונות ומסגרת חיים של האדם, למשל רמת איכות החיים הרגילה שלו – משפיעים לפי סכימות החברה והתרבות של האדם.
* אישיותו ותכונותיו של האדם, למשל נטייה לתת עדיפות לצד הרגשי או השכלתני – משפיעים לפי הסגנון הקוגניטיבי של האדם. הגורמים הפסיכולוגיים המשפיעים על איכות החיים שונים לרוב מהגורמים הפסיכולוגיים המשפיעים על תוחלת החיים אצל אנשים במצב מחלה.
* אמצעי התמודדות למיניהם – משפיעים לפי טיבם ולפי מגוון האמצעים שעומדים לרשות האדם.
* עושר יחסי (כלומר עושר בהשוואה לסביבה של האדם) מקובל בתורם לאושר ולדעת חוקרים רבים גם רמת העושר הכללית של תושבי מדינה עשירה ומפותחת, תורמת לרמת האושר הכללית של תושבי המדינה.

==ראו גם==
* תאוריית הצרכים
* רמת חיים
* חיים אישיים
* סיפוק
* מדד הפיתוח האנושי
* איכות חיים קהילתיים
* מדדי איכות חיים, קיימות וחוסן לאומי

==קישורים חיצוניים==

* 
* דורית סגל-אנגלצ'ין ויוחנן ווזנר, "לקראת הגדרת המושג, איכות חיים' בעבודה הסוציאלית", משרד הרווחה
* ניצה (קלינר) קסיר ודמיטרי רומנוב, [https://machon.org.il/wp-content/uploads/2018/05/המכון-החרדי-למחקרי-מדיניות-איכות-החיים-של-אוכוסיות-בחברה-הישראלית-ניצה-קלינר-קסיר-ודימיטרי-רומנוב.pdf איכות החיים של אוכלוסיות בחברה הישראלית] – מחקר מדדי איכות חיים.
* מיכל קורח ותמי גבריאלי, [https://jerusaleminstitute.org.il/publications/life_quality/ מדדי איכות חיים בירושלים – בחינה סובייקטיבית], מכון ירושלים למחקרי מדיניות, 2019
*Nitsa (Kaliner) Kasir and Dmitri Romanov, 2018. "[https://machon.org.il/wp-content/uploads/2018/06/Quality-of-Life-Among-Israels-Population-Groups.pdf Quality of Life Among Israel’s Population Groups – Comparative study]". The Haredi Institute for Public Affairs.
*ניצה (קלינר) קסיר, דמטרי רומנוב ואסף צחור-שי, [https://machon.org.il/wp-content/uploads/2019/05/מה-חשוב-בחיים-ניצה-קלינר-קסיר-דמיטרי-רומנוב-ואסף-צחור-שי.pdf מה חשוב בחיים? על הקשר בין מידת חשיבותם של תחומי החיים ושביעות הרצון מהם.] המכון החרדי למחקרי מדיניות (מאי 2019).
* 

==הערות שוליים==

קטגוריה:סוציולוגיה
קטגוריה:רווחה
קטגוריה:פנאי
קטגוריה:חיים פשוטים
סגוליות

סגוליות
סגוליות (גם ספציפיות. באנגלית: Specificity) היא מדד סטטיסטי ליעילותו של מסווג (כמו בדיקה רפואית או בדיקת בקרת איכות) בשלילת קיומו של מצב מסוים. כך למשל, אם בדיקה רפואית נועדה לגלות את קיומה של מחלה, סגוליות הבדיקה היא ההסתברות לזיהוי הנבדק כבריא אם הוא אכן בריא.

== חישוב ==
סגוליות המבחן תקבע על ידי השוואת תוצאות המבחן לתוצאות מבחן אחר, שמהווה את מדד הזהב (המדד הטוב ביותר שבידינו לגבי קיומו של המצב הנבדק). כך למשל, תוצאת בדיקה למחלה יכולה להיות חיובית (מחלה קיימת) או שלילית (מחלה לא קיימת). התוצאות החיוביות נבדקות מול מדד הזהב, ומסומנות כ"חיוביות אמיתיות" אם המחלה אכן קיימת על פי מדד הזהב, או כ"חיוביות כוזבות", אם לא. באותו אופן, התוצאות השליליות מסומנות כ"שליליות אמיתיות" אם המחלה אכן לא קיימת על פי מדד הזהב, או כ"שליליות כוזבות", אם מדד הזהב מורה שהמחלה אמנם קיימת (ראו טבלה משמאל).

אם ידועים לנו נתוני כל האוכלוסייה, ניתן לחשב את הסגוליות על ידי הנוסחה:
:
גם אם לא ידועים נתוני כל האוכלוסייה (כפי שקורה בדרך כלל), ניתן לאמוד את ערכה של הסגוליות על ידי חישוב הערך שבנוסחה על מדגם מתוך האוכלוסייה.

אם סגוליות בדיקה מסוימת היא 1 (כלומר, 100%), הבדיקה תזהה את כל האנשים הבריאים כבריאים. סגוליות של 90% מתארת בדיקה שתשלול מחלה בתשעים אחוזים מהאנשים הבריאים.

===דוגמה מספרית===
{| align="left" border="1" cellpadding="2" style="text-align: center"
| 
|
|colspan="2"| מחלת כבד 
|-
| 
| 
| קיימת
| לא קיימת
|-
| rowspan="2"|סינטיגרפיה<br />של הכבד
| חיובית
| 231
| 32
|-
| שלילית
| 27
| 54
|}
מחקר רפואי בדק את דיוקה של בדיקת סינטיגרפיה (רישום מקומם של נותבים רדיואקטיביים שהוחדרו לגוף) בכבד. עורכי המחקר השוו את תוצאות הסינטיגרפיה לתוצאות של בדיקות שמהימנותן ידועה, לבדיקות של ביופסיה של הכבד ולבדיקות שנעשו בניתוח בחי או בניתוח שלאחר המוות. תוצאות חיוביות של הסינטיגרפיה מצביעות על מחלת כבד ותוצאות שליליות שוללות מחלה. בטבלה מרוכזות תוצאות הבדיקה בהשוואה לקיומה או אי קיומה של מחלת כבד.

חמישים וארבעה נבדקים נמצאו בריאים גם בסינטיגרפיה וגם בבדיקות הפולשניות, קרי 54 תוצאות שליליות אמיתיות. שלושים ושניים נבדקים נמצאו חולים על ידי הסינטיגרפיה למרות שאינם חולים, קרי 32 תוצאות חיוביות שגויות.

סגוליות הבדיקה היא <math>\frac{54}{54+32}=0.6279</math>

בקבוצת הבריאים, ההסתברות שסינטיגרפיה תמצא שנבדק הוא בריא היא 62.79%.

== ראו גם ==
* שגיאות מסוג I ו-II
* מדדי הערכה למסווג דו-ערכי
* רגישות
* עקומת ROC

== לקריאה נוספת ==
<div style="direction: ltr;">
* Altman DG, Bland JM. [http://www.bmj.com/cgi/content/full/308/6943/1552 Diagnostic tests. 1: Sensitivity and specificity.] British medical journal. 1994 Jun 11;308(6943):1552. 
</div>

==קישורים חיצוניים==
* 

== הערות שוליים ==

קטגוריה:ביוסטטיסטיקה
קטגוריה:סיווג (סטטיסטיקה)
יעקב זיו (עיתונאי)

יעקב זיו (נולד ב-14 באוקטובר 1960) הוא עיתונאי ששימש ראש דסק עולם במדור הספורט של עיתון "מעריב" משנת 1993 עד 2012. 
== קריירה ==
זיו נולד בתל אביב, למד בבית הספר אוסישקין ובתיכון עירוני ה', שירת בצבא במשטרה צבאית ובפיקוד הדרום. ב-1982 סיים קורס עיתונאים בשיתוף מכון וינגייט ובית סוקולוב תחת הדרכתם של ותיקי מדור הספורט של מעריב, שייע פורת ומשה לרר.

הוא החל את עבודתו העיתונאית בשנת 1983 בעיתון "חדשות". בשנים 1985 עד 1988 כיסה יעקב זיו את פעילות קבוצת הכדורגל הפועל תל אביב. במקביל, בשנת 1986, החליף את נדב יעקובי כראש דסק עולם במדור הספורט של "חדשות". ב-1989 הוא נטש יחד עם קבוצה גדולה של כתבים את "חדשות" והם הקימו את עיתון הספורט היומי "עולם הספורט". לפני מונדיאל 1990 נסגר העיתון ויעקב זיו חזר למדור הספורט של חדשות כשהוא עובד לצידו של ראש דסק עולם עוזי דן. שבועיים לפני סגירת עיתון "חדשות" על ידי המו"ל עמוס שוקן עבר זיו למדור הספורט של מעריב. 

יעקב זיו כיסה את אולימפיאדת אטלנטה, מונדיאל 1998 בצרפת, מונדיאל 2002 ביפן וקוריאה הדרומית, יורו 2004 בפורטוגל, ומונדיאל 2006 בגרמניה. כתב גם באתר האינטרנט nrg.

לאחר כמה חודשים שב זיו לעיתונות הכתובה ככתב ספורט באתר "ספורט1" בחברה של אלי עזור ופנחס זהבי. כתב בישראל פוסט וכעת ב"מעריב היום" ו-"מעריב סוף השבוע"], צ'רלטון וסופהשבוע.

יעקב זיו נשוי לשלומית והוא אב לשלושה ילדים.
== קישורים חיצוניים ==

קטגוריה:עיתונאים כותבי עברית
קטגוריה:סגל מעריב
קטגוריה:סגל חדשות
קטגוריה:בוגרי תיכון עירוני ה' (תל אביב)
קטגוריה:ישראלים שנולדו ב-1960
סקנדה

סקנדה (מצרף), על פי התורה הבודהיסטית ה"עצמי" של האדם מורכב מחמישה מצרפים המבדילים את העצמי מה"אני":
*צורה (רופה) - הגוף המוחשי.
*תחושה (ודאנה) - כל מה שנקלט בחושים.
*תפישה (סאמג'נה) - תפישת הקלט מהחושים.
*תבנית מנטלית (סנקהארה) - באמצעותה נקבע מה טוב ומה רע במה שנתפש מקלט החושים.
*הכרה (ויג'ננה) - צירוף כל שאר המצרפים, המאפשר את קשרי הגומלין ביניהם.

==רופה==

==ודאנה==
ודאנה היא גוון תחושתי המצורף לכל היבט של החוויה החושית, המתלווה אליה כהרגשה נעימה, לא נעימה או נייטרלית. 

כאשר הודאנה נעימה בעוד הנזיר לא מכיר בנעימותה, יפתח האדם היאחזות בחוויה (או בגוון הנעים, הודאנה עצמה), אשר נחשבת למרכיב העיקרי בדוקהה, הסבל במסורת הבודהיסטית. כאשר הודאנה לא נעימה, האדם יפתח סלידה מהחוויה או מהודאנה השלילית עצמה, ובכך ישנו עוד מימד של היאחזות הגורם לחוסר רצון לחוש בסבל, הגורם גם הוא לסבל.

* וודאנה נעימה - גורמת להיאחזות, ובכך לסבל.
* וודאנה לא נעימה - גורמת לסלידה, ובכך להיאחזות בסלידה מן הלא נעים, אשר גורמת לסבל.

==סאמג'נה==

==סנקהארה==
סנקהארה מייצג את כל התצורות הרצוניות של החוויה הנובעות מבורות, ומהווה את הבסיס להגדרת ה"אני" דרך זכרונות וריכוז תודעות החושים.
סנקהארה כפי שמיוצג במצבו האקטיבי יוצר את האלמנט השני של 12 החוליות שמאפשרות היווצרות של קארמה ומכאן גם מוות, סבל, תסכול, זקנה ולידה מחודשת.

משמעות המושג תלויה רבות בהקשרו היות שסנקהארה מתקיימת בשני מובנים:
*אקטיבי - יצירת אותן תבניות רצוניות 
*פסיבי - כל אותן תבניות קיימות 
קיום של שתי ההגדרות נעוץ בתפיסת העולם של הדתות ההודיות אשר לפיהן התבונה התפתחה בעת שבה קיבלה על עצמה צורה חומרית (כגון אדם או חיה) שונה כל פעם מחדש אינספור פעמים. כתוצאה ממצבור החוויות במהלך כל לידה שכזו התבונה לומדת ומתפתחת. בסופו של כל מחזור חיים, היחידה הביולוגית שמרכיבה את הישות מתפרקת, אומנם התבונה\תודעה ממשיכה. לפיכך כל ידע שנרכש או מעשה שנעשה מורש לישות הבאה, אשר אופייה יקבע לפי אותה סנקהארה. הבורות מאפשר את המשך יצירת החוויות אצל הדיוטה ובכך מתנה את המשך מעגל הלידה והמוות.

הבנה ואימון בדרך המתומנת מאפשרים הפרכה של סנקהראה קיימת וכן לא מאפשרים חידוש של הסנקהארה ולפיכך מובילים לתודעה לא מותנת (נירוואנה).

==ויג'ננה==

==ראו גם==
*אבהידהמה

==קישורים חיצוניים==
* 

קטגוריה:מונחים בבודהיזם
קטגוריה:הודו: דת ופילוסופיה